Eugène Dubois
Store norske leksikon,Realfag,Paleontologi,Paleontologi
Eugène Dubois var en nederlandsk lege som er kjent for funnet av det såkalte javamennesket, fossiler som i dag regnes til arten Homo erectus.
Dubois reiste i 1889 til Sumatra og Java som militærlege, men hans egentlige hensikt var å lete etter rester etter fortidsmennesker. I 1891–1892 lyktes det ham på Java å finne kraniekalotten, lårbenet og noen tenner av en meget primitiv mennesketype, som han kalte apemenneske, Pithecanthropus erectus (nå kalt Homo erectus).Dubois ble senere professor i geologi og paleontologi i Nederland. Hans fagkolleger stilte seg først skeptisk til hans tolkninger av apemennesket, og han gjemte sine funn i over 25 år. Takket være nye funn fra Java og Kina ble det klart at Dubois' funn var av helt vesentlig betydning. Les mer i Store norske leksikon Homo erectus menneskets opprinnelse og utvikling